વિશાખા અને હાટડીવાળો બંને બોકાસા નાંખતાં રહ્યાં અને પાછલો દરવાજો પૂરો વાસ્યા વગર જ વેગન-આર ભાગી. બૂમરાણ મચાવતી વિશાખા ઘડીક તો ગાડીની પાછળ દોડી, પણ પૂરપાટ વેગે ભાગેલી ગાડી સર્પાકાર રસ્તા પર સડસડાટ દોડવા લાગી હતી. પેલો હાથલારી વાળો એમનો મળતિયો પહેલાં તો ભોળાભાવે ત્યાં જ ઊભો રહી ગયો હતો અને તેની સક્રિયતા વિશે કોઈને કંઈ ખ્યાલ આવે એ પહેલાં લારી ત્યાં જ પડતી મૂકીને એ ખાણી-પીણીની ગલીમાં કલ્ટી મારી ગયો હતો.